Број: 1427/2023-03

Датум: 19.09.2023. године

**СКУПШТИНА ГРАДА НИША**

**- Председнику др Бобану Џунићу -**

**Предмет:** Предлог за доношење аката по хитном поступку

У складу са овлашћењем прописаним чланом 83. Пословника Скупштине града Ниша („Службени лист града Ниша“, број 53/2023-пречишћен текст), Градско веће града Ниша упућује предлог за доношење аката по хитном поступку, односно, да се у дневни ред седнице Скупштине Града Ниша, заказане за 21.09.2023. године уврсте тачке:

1. Предлог решења о давању сагласности на Програм о изменама Програма пословања ЈКП „Наиссус“ Ниш за 2023. годину
2. Предлог решења о давању сагласности на Програм о изменама Програма пословања ЈКП „Паркинг-сервис“-Ниш за 2023. годину

Предлоге наведених акта, који Вам у прилогу достављамо, Градско веће Града Ниша је утврдило на седници одржаној дана 19.09.2023. године.

 Градско веће Града Ниша упућује у скупштинску процедру по хитном поступку, Предлог решења о давању сагласности на Програм о изменама Програма пословања ЈКП „Наиссус“ Ниш за 2023. годину, како би се циљеви и задаци Предузећа ускладили са новонасталим условима пословања, односно ангажовање свих материјалних, кадровских и финансијских ресурса у циљу реализације планираних задатака у 2023 години. Услед повећаног обима посла због ширења система и потребе даљег обезбеђења континуитета активности предузећа на одржавању водоводне и канализационе мреже и извођењу радова на изградњи објеката комуналне инфраструктуре, потребно је давање сагласности оснивача на Програм о изменама програма пословања ЈКП „Наиссус“ Ниш за 2023. године, чиме се у најкраћем року обезбеђују услови Предузећу за ефикасно и ефективно обављање хитних задатака (првенствено интервентног одржавања водоводног и канализационог система услед старости и дотрајалости мреже и недовољне реализације инвестиционих активности у циљу редовног функционисања и побољшања истог).

Градско веће Града Ниша упућује у скупштинску процедру по хитном поступку и Предлог решења о давању сагласности на Програм о изменама Програма пословања ЈКП „Паркинг-сервис“-Ниш за 2023. годину, имајући у виду да би на тај начин предузећу била омогућена набавка неопходног материјала за одржавање и обезбеђење јавног осветљења на територији града Ниша на градском и сеоском подручју и реализација радова на проширењу мреже јавног осветљења на локацији спортског терена „Ровче“ и на простору Трга краља Александра.

**Председница**

**Градског већа Града Ниша**

 **Драгана Сотировски**